นิคอน คอร์ปอเรชัน - วิกิพีเดีย

# นิคอน คอร์ปอเรชัน

### จากวิกิพีเดีย สารานุกรมเสรี

นิคอน คอร์ปอเรชัน
ประเภท | หุ้นส่วนจำกัด(TYO: 7731)
ก่อตั้ง | โตเกียว ญี่ปุ่น (1917)
สถานที่ตั้ง | โตเกียว ญี่ปุ่น
บุคลากรหลัก | มิจิโอะ คะริยะ, ประธาน, CEO & COO
อุตสาหกรรม | การถ่ายภาพ
สินค้าหรือผลิตภัณฑ์ | อุปกรณ์กล้องถ่ายภาพ และ ไมโครสโคป
ยอดขาย | 638 พันล้าน เยน (31 มี.ค. 2548)
พนักงาน | 16,758 (Consolidated, as of March 31, 2005)
เว็บไซต์ | nikon.com

นิคอน คอร์ปอเรชัน (ญี่ปุ่น: 株式会社ニコン, โรมะจิ: kabushikigaisha nikon, อังกฤษ: Nikon Corporation) เป็นบริษัทอุปกรณ์ทางด้านภาพในญี่ปุ่น ผลิตภัณฑ์ต่าง ๆ ของบริษัทนี้ ได้แก่ กล้องถ่ายภาพ กล้องส่องทางไกล กล้องจุลทรรศน์ อุปกรณ์การวัด ก่อตั้งในปี พ.ศ. 2460 โดยใช้ชื่อ นิฮงโคกากุ โคเกียว ก่อนจะเปลี่ยนเป็นชื่อปัจจุบัน

## [แก้] ประวัติ

เริ่มต้นจาก บริษัทนิฮงโคกากุ โคเกียว (日本光學工業株式會社) ในชื่อภาษาอังกฤษว่า Japan Optical Co. ก่อตั้งเมื่อวันที่ 25 กรกฎาคม พ.ศ. 2460 (ค.ศ. 1917) โดยเป็นการรวมตัวของบริษัทเล็ก ๆ 3 บริษัทที่เป็นบริษัทเกี่ยวกับสายตาหรือการมองเห็น บริษัทเริ่มเดินสายพานการผลิตด้วยคนงานเพียง 200 คน และช่างเทคนิคชาวเยอรมันอีก 8 คน และในสายพานการผลิตไม่ได้เกี่ยวข้องกับการถ่ายภาพเลยแม้แต่น้อยแต่สินค้าที่ทางบริษัทผลิต คือ กล้องจุลทรรศน์ กล้องโทรทัศน์ อุปกรณ์ที่ใช้ในการสำรวจและใช้ในการกะวัดระยะสำหรับใช้ในทางวิทยาศาสตร์และอุตสาหกรรม สินค้าเหล่านี้ล้วนเป็นสินค้าที่สร้างชื่อเสียงให้แก่บริษัท เลนส์เป็นสินค้าอีกชิ้นหนึ่งที่ทำชื่อเสียงให้ทางบริษัทและได้ผลิตออกมาหลายรุ่นมากตั้งแต่เลนส์ 50 mm. ถึง 700 mm.

ปี ค.ศ. 1932 "Nikor" ก็ได้ถูกใช้เป็นตราสินค้าของเลนส์ที่บริษัทผลิตขึ้น และปี ค.ศ. 1937 - 1947 นิคอนสามารถคิดค้นเลนส์ 50 mm. F/4.5,F/3.5 และ F/2.0 ได้สำเร็จแต่เลนส์เหล่านี้ก็ยังเป็นอุปกรณ์ของกล้องแคนอน รุ่น Hansa และนิคอนได้ผลิตเลนส์เรื่อยมาจนกระทั่งได้ถูกรับเลือกให้เป็นผู้ผลิตเลนส์ให้แก่กล้องไลก้า เมื่อถึงช่วงสมัยสงครามโลกครั้งที่ 2 ทางรัฐบาลได้เลือกบริษัท ให้เป็นผู้ผลิตยุทโธปกรณ์ให้กับรัฐบาลญี่ปุ่นเพื่อใช้ในสงคราม เช่น กล้องส่องทางไกล เลนส์ติดลำกล้องปืน ที่เล็งระเบิด กล้องเรือดำน้ำ เป็นต้น เนื่องจากความต้องการใช้ยุทโธปกรณ์เหล่านี้เป็นจำนวนมากในสงคราม ทำให้รัฐบาลญี่ปุ่นต้องทุ่มงบประมาณมาสนับสนุนบริษัท ทำให้บริษัทเติบโตแบบก้าวกระโดด บริษัทได้สร้างโรงงานเพิ่มเป็น 19 โรงงาน และจ้างคนงานเพิ่มเป็น 23,000 คน แต่เมื่อสงครามสิ้นสุดญี่ปุ่นแพ้สงคราม ความจำเป็นในการใช้ยุทโธปกรณ์จึงหมดไป รัฐบาลจึงหยุดสนับสนุนบริษัททำให้ต้องปิดโรงงาน เหลือเพียงโรงงานเดียวและปลดคนงานให้เหลือเพียง 1,400 คน ทางบริษัทก็ได้หันกลับมาผลิต สินค้าจำพวกกล้องจุลทรรศน์ เหมือนเดิม

Nikon D2Hs

ในปี ค.ศ. 1945 บริษัทได้ตัดสินใจผลิตกล้องถ่ายรูปโดยใช้ตราสินค้าของตัวเองเสียทีหลังจากที่ได้ผลิตอุปกรณ์ให้กับคนอื่นมานาน ดังนั้นบริษัทได้ทำการวิจัยกล้อง 6x6 TLR และกล้องเปลี่ยนเลนส์ได้ขนาด 35 mm. แต่เมื่อทำการวิจัยได้พบว่ากล้อง 6x6 TLR กำลังเสื่อมความนิยมลงจึงล้มเลิกโครงการแต่กลับกันกล้อง 35 mm. กำลังมีแนวโน้มว่าจะดีขึ้นบริษัทจึงได้ทำการวิจัยต่อ และเมื่อเดือนกันยายน ปี ค.ศ. 1946 กล้อง 35 mm. ตัวแรกได้ผลิตขึ้นสำเร็จบริษัทจึงได้ใช้ตราสัญลักษณ์ว่า “NIKON” กล้องรุ่นแรกที่ นิคอนผลิตขายคือรุ่น The Model One แต่กล้องรุ่นนี้ก็ไม่ได้รับความนิยม เพราะนับเวลาจากที่ออกวางขายถึง 2 ปี กว่าที่กล้องจะติดตลาด แต่กล้องก็ไม่ได้ความสนใจหรือมีชื่อเสียงโด่งดังเท่าที่ควร สาเหตุก็คือทุกอย่างของกล้องเป็นการรวมเอาสิ่งที่นิคอนคิดว่าดีที่สุดของกล้องไลก้าและคอนแทกซ์ มารวมกัน

ในประเทศไทย บริษัทนิคส์(ไทยแลนด์)เป็นผู้จัดจำหน่าย นอกจากนี้ยังมีโรงงานผลิตตั้งอยู่ที่อำเภออู่ทอง จังหวัดพระนครศรีอยุธยาซึ่งนับเป็นโรงงานแห่งแรกของนิคอนที่ตั้งอยู่นอกประเทศญี่ปุ่น

ลำดับปีที่ผลิตกล้องถ่ายภาพ Nikon รุ่นต่างๆ

ดึงข้อมูลจาก "http://th.wikipedia.org../../../%E0%B8%99/%E0%B8%B4/%E0%B8%84/%E0%B8%99%E0%B8%B4%E0%B8%84%E0%B8%AD%E0%B8%99_%E0%B8%84%E0%B8%AD%E0%B8%A3%E0%B9%8C%E0%B8%9B%E0%B8%AD%E0%B9%80%E0%B8%A3%E0%B8%8A%E0%B8%B1%E0%B8%99.html".

หมวดหมู่: บริษัทที่มีหุ้นในตลาดหลักทรัพย์โตเกียว | ธุรกิจญี่ปุ่น | อุปกรณ์การถ่ายภาพ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Česky
- Deutsch
- English
- Español
- Français
- Bahasa Indonesia
- Italiano
- 日本語
- Nederlands
- Polski
- Português
- Русский
- Svenska
- Türkçe
- 中文